Folke Fridell

Folke Ivar Valter FRIDELL (naskiĝis la 1-an de oktobro 1904 en la paroĥo Berga, distrikto Kronoberg, kaj mortis la 12-an de aŭgusto 1985 samloke) estis sveda verkisto. Li estas konsiderata unu el la laboristaj verkistoj .

Fridell verkis plurajn romanojn, kiuj ofte prezentis fabriklaboristojn, iliajn vivojn kaj iliajn luktojn kontraŭ la diversaj meritbazitaj sistemoj de la 20-a jarcento (vidu Taylorismo).

Fridell laboris kiel junulo ĉe teksfabriko en Lagan, kie li ankaŭ aktivis en la sindikatisma laborista movado. Liaj unuaj skribaĵoj estis politikaj pamfletoj, sed li debutis kiel verkisto de fikcio per la romano Tack för mig – grottekvarn . En la romanoj, li priskribis, interalie, la malkontenton de la laboristoj en la mekanizita industrio. 

Politike kaj ekonomie, Fridell estis sindikatisto kaj vojaĝis kiel agitisto kaj preleganto por la Sveda Centra Organizo de Laboristoj (Sveriges Arbetares Centralorganisation, SAC). Tamen, li forlasis SAC por iom da tempo por aliĝi, kune kun ĉefe aliaj teksaĵlaboristoj, al la pli radikala Sindikatista Laborista Federacio (Syndikalistiska arbetarefederationen, SAF). Kune kun Karl Gerhard kaj Moa Martinson, li turneis, sub la aŭspicioj de la La laborista eduka asocio (Arbetarnas bildningsförbund, ABF) kaj Folkets Hus, kiel "literatur-populariganto" kaj multe faris por veki intereson pri laborista literaturo.

Granda parto de la politikaj skribaĵoj de Fridell troveblas en la retejo www.rebeller.se.

 Referencoj 

 Eksteraj ligiloj 

Kategorio:Svedaj anarkiistoj
Kategorio:Anarkiistaj verkistoj